|  |  |
| --- | --- |
| Numri i lëndës: | 2019:115931 |
| Datë: | 20.09.2019 |
| Numri i dokumentit:  | 00524026 |

 C.nr.88/19

 GYKATA THEMELORE NË PEJË, Departamenti i Përgjithshëm, gjyqtarja, Afërdita Mulhaxha, në çështjen juridiko civile të paditësit SH(RR)SH, nga Peja, të cilin e përfaqëson i autorizuari Heset Mazrekaj, avokat në Prishtinë, kundër të paditurës (QKMF) me seli në Pejë, të cilën e përfaqëson Adnan Zeka, nga Peja, me autorizime në shkresa të lëndës, për shkak të kompenzimit të pagave përcjellëse të pensionimit dhe jubilare, pas mbajtjes së shqyrtimit kryesor, në prezencën e paditësit të autorizuarit të tij dhe të autorizuarit të të paditurit, me dt.19.09.2019, merr dhe shpall këtë:

A K T G J Y K I M

NË BAZË TË PRANIMIT

 DETYROHET e paditura (QKMF) me seli në Pejë, që paditësit SH(RR)SH, nga Peja, t’ia paguaj shumën e tërësishme prej 4.698,36€ dhe atë për tri paga përcjellëse me rastin e pensionimit në shumë prej 2.349,18€ dhe për tri paga jubilare në shumë prej 2.349,18€, si dhe shpenzimet procedurale në shumë prej 156€ dhe atë për përpilim të padisë shumën prej 135€ dhe taksën gjyqësore për padi në shumë prej 21€, dhe atë në llogarinë e të autorizuarit të paditësit Heset Mazrekaj, avokat në Prishtinë, me numër: 202 0000 163 628 890, në TEB-Bankë.

A r s y e t i m

 Paditësi me padi të precizuar, dhe gjatë shqyrtimit kryesor, e nëpërmes të aut. të tij, ka parashtruar se paditësit me dt.29.03.2019 i është ndërprerë marrëdhënia e punës, për shkak të pensionimit të tij, por se të njëjtit nuk i janë kompenzuar tri pagat jubilare dhe tri pagat përcjellëse, se shuma e kërkuar për tri paga përcjellëse është shumë prej 2.349,18€ dhe për tri paga jubilare është shuma e njëjtë, ndërsa shuma e tërësishme është shuma prej 4.698,36€.

 Gjatë shqyrtimit ka potencuar se nëse pala e paditur e pohon kërkesën e precizuar, atëherë nuk do të kërkojnë kamatën ligjore e as shpenzimet për dy seanca të mbajtura, duke shtuar se për mirëkuptim më të madh do të kërkojnë vetëm shpenzimet për padi në shumë prej 135€ të cilën gjithashtu e zvogëlojmë, dhe për taksë gjyqësore shumën prej 21€. Ka propozuar administrimin e provave, nëse e pala e paditur nuk e pranon kërkesë padinë, duke theksuar se tani ka interes juridik që kjo çështje të rregullohet dhe gjykata ta aprovoi kërkesën padinë si të bazuar.

 I autorizuari i të paditurës në përgjigje në padi të dhënë me shkrim dhe gjatë shqyrtimit kryesor, ka deklaruar se nuk e konteston padinë e as kërkesën e saj të precizuar, pasi që nuk është asgjë kontestuese, ka theksuar se nuk kanë për momentin mjete të ndara-të planifikuara për pagat përcjellëse dhe jubilare, dhe se janë edhe disa persona që e gëzojnë këtë të drejtë nga e paditura.

 I autorizuari i të paditurës është pajtuar që gjykata të nxjerrë aktgjykim në bazë të pohimit pa administrim të provave dhe që mos të llogaritet kamata, ka pranuar që të paguhen shpenzimet procedurale për përpilim të padis dhe për taksë gjyqësore.

 Pasi që e paditura, nëpërmjet të autorizuarit të saj e ka pranuar në tërësi kërkesë padinë, atëherë gjykata pa shqyrtim të mëtejmë muarr aktgjykim në bazë të pohimit, në kuptim të nenit 148 të LPK dhe vendosi si më lartë.

 NGA GJYKATA THEMELORE NË PEJË, C.nr.88/19, me dt.19.09.2019.

 Gj y q t a r j a

 Afërdita Mulhaxha

KËSHILLA JURIDIKE:

*Meqë palët kanë hekur dorë*

*nga ankesa, aktgjykimi bëhet i*

*plotfuqishëm në ditën e marrjes.*